# **De ce prOIECTUL**

**Proiectul în cifre**

1 program de promovare a culturii scrise și scriiturii personale pentru adolescente

60 de adolescente participante la programul Scrie povestea ta

30 de ateliere organizate în cadrul programului Scrie povestea ta

60 de profesori de limba și literatura română implicați în promovarea programului Scrie povestea ta

4 ateliere cu profesori de limba și literature română

**Proiectul Scrie povestea ta este implementat de CPE – Centrul Parteneriat pentru Egalitate (**[**www.cpe.ro**](http://www.cpe.ro)**) și finanțat de Administrația Fondului Cultural**

**Național (**[**www.afcn.ro**](http://www.afcn.ro)**).**

Proiect de promovare a culturii scrise in rândul adolescentelor

**Scrie povestea ta!**

**Scrie povestea ta?**

**Programul scrie povestea ta se adreseaza adolescentelor, promovând cultura scrisă, AUTOARE din trecut și prezent și scriitura personală**

Proiectul își propune să ofere adolescentelor din București educație culturală care să susțină dezvoltarea lor ca public pentru cultura scrisă, dezvoltarea lor personală, precum și deschiderea față de diversitate. Proiectul îmbină în mod creativ literatura și scriitura personală, oferind contexte de învățare, auto-explorare și auto-descoperire, prin intermediul unor metode și instrumente interactive și prietenoase. Acestea au scopul să le ajute pe adolescente să se cunoască mai bine, să descopere și să valorizeze creațiile literare ale personalităților feminine din trecut și prezent, având astfel acces la modele feminine valoroase. Programul cultural propus se va adresa și profesorilor de limba și literatura română, aceștia fiind cei în măsură să transmită mai departe mesaje și modele culturale care au la bază valorizarea culturii scrise, cât și respectul față de diversitate. Prin intermediul acestor intervenții, proiectul va crește notorietatea operelor literare ale scriitoarelor de origine română din trecut și din prezent.

# **CE NEVOI ABORDEAZĂ**

**proiectul Scrie povestea ta?**

**Nevoia** de a construi sau consolida legătura adolescentelor cu cultura și literatura într-un mod prietenos, informal, flexibil, care le vede pe acestea drept potențiale creatoare de literatură și nu le tratează drept recipienți pasivi de informație.

**Nevoia** de a promova modele feminine reale, inclusiv pentru a contracara abundența de mesaje stereotipe despre fete și femei, care continuă să le plaseze pe acestea în roluri tradiționale și să le limiteze aspirațiile și potențialul.

**Nevoia** de a aborda literatura și creațiile literare într-un mod relevant pentru viețile și dezvoltarea adolescentelor, cu impact de susținere a sănătății psihice și emoționale, literatura și scriitura personală având potențial de elaborare și procesare a conflictelor interne și a experiențelor de viață marcante.

**Nevoia** de a deconstrui în mod creativ stereotipuri și prejudecăți existente la nivel social, promovând astfel diversitatea.

# **CINE POATE PARTICIPA LA**

**proiectul Scrie povestea ta?**

Proiectul Scrie povestea ta se adresează **adolescentelor cu vârste cuprinse între 14 și 18 ani**, **indiferent de statutul școlar al acestora** (adolescente înscrise în învățământul liceal, tehnologic sau vocational sau adolescente care nu sunt înscrise în sistemul de învățământ).

Adolescentele interesate **nu trebuie să aibă abilități de scriere creativă sau talent literar**; scopul proiectului nefiind acela de a descoperi talente literare noi, ci de a explora opere literare ale unor scriitoare din trecut și din prezent și de a dezvolta capacitatea de auto-analiză prin intermediul scriiturii personale.

Pentru a se înscrie, adolescentele interesate trebuie **să trimită, până pe 10 iulie,** un email la adresa scriepovesteata@cpe.ro sau un mesaj privat pe www.facebook.com/scriepovesteata, cu datele de contact (nume și prenume, vârstă, telefon și email) și răspunsul la întrebarea **Care e cartea ta preferată și de ce.**

**Proiectul Scrie povestea ta este implementat de CPE – Centrul Parteneriat pentru Egalitate, în perioada februarie 2017 – octombrie 2017. Pesoană de contact: Livia Aninoșanu, Directoare de Programe, adresa de email** [**laninosanu@cpe.ro**](mailto:laninosanu@cpe.ro)**, telefon 0724 255 768.**

*Proiect cultural co-finanțat de Administrația Fondului Cultural Național. Proiectul nu reprezintă în mod necesar poziția Administrației Fondului Cultural Național. AFCN nu este responsabilă de conținutul proiectului sau de modul în care rezultatele proiectului pot fi folosite. Acestea sunt în întregime responsabilitatea beneficiarului finanțării.*

 